als_Latn dik_Latn sag_Latn
-
09 Nëntor 2014
Komuna e Suharekës Paditet Për Konkursin Për ArsimtarëShare:
-
-
Blerim Bajrami kishte konkurruar në konkursin e fundit për mësimdhënës për lëndët e Juridikut, në shkollën e mesme profesionale në Shirokë të Suharekës.
Ai ishte thirrur edhe në listën e ngushtë për intervistë, por nuk ishte pranuar, pasi sipas komisionit, kushtet i kishte plotësuar kundër kandidatja e tij, e cila ishte me kualifikim të njëjtë.
Pasi që kishte marrë përgjigje negative nga komisioni se nuk është pranuar në këtë pozitë, Bajrami ka bërë padi në Gjykatën Themelore, dega Suharekë, me kërkesë për anulimin e konkursit.
Sipas tij, ka pasur shkelje të procedurës dhe ai nuk është vlerësuar drejt në intervistë.
Gjykimi për këtë çështje u mbajt të premten.
Në këtë seancë, Blerim Bajrami, në cilësinë e paditësit, paraqiti faktet e tij me të cilat arsyetoi kërkesën për anulimin e konkursit.
I njëjti tha se ky konkurs duhet të anulohet, pasi në intervistë janë thirrur 14 kandidatë për këtë pozitë, ndërsa sipas udhëzimit është dashur të ftohen vetëm 3.
“Nga ky udhëzim administrativ nuk janë respektuar dispozita e nenit 4, e cila thotë taksativisht se në intervistë duhet të ftohen 3 kandidatë, në listë të ngushtë, ndërsa komisioni i DKA-ës nuk i ka zgjedhur vetëm 3 në intervistë, por i ka zgjedhur 14 persona, çka është shkelje e udhëzimit”, tha Bajrami.
Ai kritikoi edhe mënyrën e vlerësimit nga komisioni, pasi sipas tij, është vlerësuar për diçka që nuk është pyetur fare.
“Çuditërisht, vlerësimi i konkursit, të paktën atë çka me kanë vlerësuar mua, është i çuditshëm, se unë jam poentuar për gjërat që nuk jam pyetur nga ana e komisionit. Një pyetje është bërë për shkathtësitë organizative, një tjetër për metodat e mësimdhënies bashkëkohore, ndërsa unë pyetje të tilla nuk kam pasur nga ana e anëtareve të komisionit”, tha Bajrami.
Ndërsa avokati i komunës, Selajdin Gollopeni, në seancë i hodhi poshtë të gjitha pretendimet e paditësit, me arsyetimin se përzgjedhja e kundërkandidatit në këtë shkollë, është bërë konform kritereve të përcaktuar me konkurs.
Paditësi Blerim Bajrami dhe komuna e Suharekës, përsëri do të ballafaqohen më 27 nëntor në gjykatë, për t’i prezantuar provat e tyre.
komento përmes
unk als_Latn als_Latn unk unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn